CELEX: 32006R1022
Language: mt
Date: 2006-07-05 00:00:00
Title: 1022/2006/KE: Regolament tal-Kummissjoni (KE) Nru 1022/2006 tal- 5 ta' Lulju 2006 li jemenda r-Regolament (KE) Nru 1071/2005 li jistipula regoli dettaljati għall-applikazzjoni tar-Regolament tal-Kunsill (KE) Nru 2826/2000 dwar l-azzjonijiet ta' tagħrif u ta' promozzjoni għall-prodotti agrikoli fis-suq intern

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               353
            
         REGOLAMENT TAL-KUMMISSJONI (KE) Nru 1022/2006
   tal-5 ta' Lulju 2006
   li jemenda r-Regolament (KE) Nru 1071/2005 li jistipula regoli dettaljati għall-applikazzjoni tar-Regolament tal-Kunsill (KE) Nru 2826/2000 dwar l-azzjonijiet ta' tagħrif u ta' promozzjoni għall-prodotti agrikoli fis-suq intern
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2826/2000 dwar l-azzjonijiet ta' tagħrif u ta' promozzjoni għall-prodotti agrikoli fis-suq intern (1), u b’mod partikulari l-Artikoli 4, 5(1), 12 tiegħu,
   Billi:
   
               (1)
            
            
               L-Artikolu 3 tar-Regolament (KE) Nru 2826/2000 jiddefinixxi l-kriterji biex jintużaw biex ikunu determinati t-temi u l-prodotti li għalihom miżuri ta’ informazzjoni u/jew promozzjoni jistgħu jiddaħħlu fis-seħħ fis-suq intern. Dawn it-temi u prodott huma nnumerati fl-Anness I tar-Regolament (KE) Nru 1071/2005 tal-Kummissjoni (2).
            
         
               (2)
            
            
               Skont l-Artikolu 5 tar-Regolament (KE) Nru 2826/2000, għal kull wieħed mis-setturi jew prodotti miżmuma, għandhom ikunu stabbiliti linji gwida li jiddefinixxu l-linji ġenerali ta’ kampanji li għandhom jitwettqu f’dawn is-setturi. Il-linji gwida għas-setturi u prodotti miżmuma jidhru fl-Anness II tar-Regolament (KE) Nru 1071/2005.
            
         
               (3)
            
            
               Il-kriżi riċenti tal-influwenza avjarja ddistabbilizzat is-settur tal-laħam tat-tjur billi pprovokat tnaqqis sinifikattiv tal-konsum li rriżulta fi kriżi ta’ fiduċja tal-konsumaturi. Jidher għalhekk opportun li tkun prevista l-possibbiltà li jitmexxew miżuri ta’ informazzjoni u/jew promozzjoni f’dan is-settur fid-dawl li tinkiseb lura l-fiduċja tal-konsumatur b’mod sostenibbli, partikularment b’informazzjoni adegwata.
            
         
               (4)
            
            
               Għalhekk hemm lok li fil-lista jiddaħħlu prodotti biex ikun promoss il-laħam tat-tjur u li jkunu stabbiliti linji gwida li jiddefinixxu l-linji ġenerali ta’ kampanji li għandhom isiru f’dan is-settur.
            
         
               (5)
            
            
               Għalhekk meħtieġ li jkun emendat ir-Regolament (KE) Nru 1071/2005 bħala konsegwenza.
            
         
               (6)
            
            
               Il-miżuri previsti fir-Regolament attwali huma konformi mal-parir tal-Kumitat ta’ Ġestjoni Konġunta “Promozzjoni tal-Prodotti Agrikoli”,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) 1071/2005 hu emendat kif ġej:
   
               1)
            
            
               Fl-Anness I, huwa miżjud l-inċiż li ġej:
               
                           “—
                        
                        
                           laħam tat-tjur”
                        
                     
         
               2)
            
            
               Fl-Anness II, it-test stabbilit f’anness tar-Regolament attwali huwa miżjud.
            
         Artikolu 2
   Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 5 ta' Lulju 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 328, 23.12.2000, p. 2. Ir-Regolament kif emendat l-aħħar bir-Regolament (KE) Nru 2060/2004 (ĠU L 357, 2.12.2004, p. 3).
   
      (2)  ĠU L 179, 11.7.2005, p. 1.
   
      ANNESS
      Fl-Anness II tar-Regolament (KE) Nru 1071/2005, qed jiddaħħlu l-linji gwida ta’ hawn taħt, marbuta mal-laħam tat-tjur:
      
         “LAĦAM TAT-TJUR
         1.   Analiżi globali tas-sitwazzjoni
         Il-kriżi ta’ fiduċja tal-konsumaturi rigward il-laħam tat-tjur marbuta mal-pubbliċità eċċesiva fuq il-mezzi tal-massa tal-influwenza avjarja ssarrfet fi tnaqqis sostanzjali fil-konsum. Għalhekk meħtieġ li tkun imsaħħa l-fiduċja tal-konsumaturi fil-laħam tat-tjur li joriġina mill-Komunità.
         Biex dan iseħħ, jeħtieġ li tingħata informazzjoni oġġettivi dwar is-sistema ta’ produzzjoni Komunitarja (regoli ta’ kummerċjalizzazzjoni) u l-kontrolli li huma rekwiżiti b’żieda mal-leġiżlazzjoni ġenerali marbuta mal-kontrolli u s-sigurtà alimentari.
         2.   Miri
         
                     —
                  
                  
                     Il-kampanji ta’ informazzjoni u ta’ promozzjoni huma limitati għall-prodotti li jsiru fl-UE.
                  
               
                     —
                  
                  
                     Il-mira tagħhom tikkonsisti:
                     
                                 —
                              
                              
                                 f’li jkunu garantiti informazzjonijiet oġġettivi u kompluti dwar ir-regoli ta’ sistemi ta’ produzzjoni komunitarji u nazzjonali għas-sigurtà ta’ prodotti b’bażi ta’ laħam tat-tjur; b’mod partikulari informazzjoni kompluta u preċiża dwar ir-regoli ta’ kummerċjalizzazzjoni trid tkun imwassla lill-konsumatur;
                              
                           
                                 —
                              
                              
                                 f’li jkun infurmat il-konsumatur dwar id-diversità u l-kwalitajiet organoleptiċi u nutrittivi tal-laħam tat-tjur;
                              
                           
                                 —
                              
                              
                                 f’li tkun miġbuda l-attenzjoni tal-konsumatur dwar it-traċċabbiltà.
                              
                           
               3.   Gruppi fil-mira
         
                     —
                  
                  
                     Konsumaturi u assoċjazzjonijiet tal-konsumaturi
                  
               
                     —
                  
                  
                     Persuni responsabbli mix-xiri ta’ kuljum
                  
               
                     —
                  
                  
                     Istituzzjonijiet (ristoranti, sptarijiet, skejjel, eċċ.)
                  
               
                     —
                  
                  
                     Distributuri u assoċjazjonijiet ta’ distributuri
                  
               
                     —
                  
                  
                     Ġurnalisti u opinjonisti
                  
               4.   Messaġġi prinċipali
         
                     —
                  
                  
                     Il-laħam tat-tjur mibjugħ fit-territorju tal-UE huwa l-mira ta’ regoli Komunitarji li jkopru flimkien il-katina tal-produzzjoni, l-ippakkjar u l-konsum.
                  
               
                     —
                  
                  
                     Miżuri ta’ sigurtà fosthom dawk ta’ kontrolli jkunu fis-seħħ.
                  
               
                     —
                  
                  
                     Pariri ġenerali dwar l-iġjene marbuta mal-użu ta’ prodotti alimentari li joriġinaw mill-annimali.
                  
               5.   Strumenti prinċipali
         
                     —
                  
                  
                     Internet
                  
               
                     —
                  
                  
                     Miżuri ta’ relazzjonijiet pubbliċi mal-mezzi tal-massa u l-pubbliċità (stampa xjentifika u speċjalizzata, rivisti għan-nisa, ġurnali, rivisti dwar l-ikel)
                  
               
                     —
                  
                  
                     Kuntatti mal-assoċjazzjonijiet tal-konsumaturi
                  
               
                     —
                  
                  
                     Mezzi ta’ komunikazzjoni awdjoviżivi
                  
               
                     —
                  
                  
                     Dokumentazzjoni miktuba (karti volanti, fuljetti, eċċ.)
                  
               
                     —
                  
                  
                     Informazzjoni fil-postijiet ta’ bejgħ
                  
               6.   Tul u kobor tal-programmi
         Il-programmi għandu jkollhom mill-inqas kopertura nazzjonali jew li jikkonċernaw diversi Stati Membri.
         Minn 12 sa 24 xahar, bi preferenza għall-programmi pluriannwali billi jistabbilixxu miri ġustifikati għal kull stadju.”